section_heading: Životopis
paragraph_text: Nakon jednogodišnje turneje po Njemačkoj i Francuskoj 1957./ 1958. Godine postaje članom Plesnog orkestra Radio Zagreba kao trubač, poslije kao klavijaturist, te na kraju kao producent. Počinje skladati zabavnu glazbu 1958. godine, te piše aranžmane za orkestar. Iako je kao skladatelj prepoznat prije starijeg brata Nikice Kalogjere, tada već renomiranog producenta i vođe sastava – Ti si moja obala donijela mu je nagradu stručnoga žirija na Zagrebu 1960., godinu dana ranije nego je Nikica sa Sombrerom i Trijom Tividi osvojio svoje prvo diskografsko zlato. Napisao je preko 4000 aranžmana za različite sastave od comboa do simfonijskog orkestra. Autor je glazbe za dva mjuzikla: O'kaj i Kaj20 koji su s uspjehom izvođeni u Zagrebačkom Kazalištu Komedija. Pisao je, također, i glazbu za animirane filmove i TV serije. Nastupao je kao dirigent i aranžer na Eurosongu 1995. s grupom Magazin, te na Eurosongu 1998. s Danijelom Martinović.